
ZAPISNIK
s 40. sjednice Vijeća Mjesnog odbora Vidovec
održane u ČETVRTAK, 26. rujna 2024. u 19,00 sati
u objektu MS Vidovec, Vidovec 31
 


NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 39. sjednice Vijeća održane četvrtak, 22. kolovoza 2024. u 19,00 sati sati na temelju glasanja većine prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 40. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Donošenje zaključka o potrebi osiguranja sredstava u Financijskom planu za Plan potreba MO Vidovec 2025. (maksimalni raspoloživi iznos je 3.000,00 €)
2. Tekuća problematika
3. Pitanja, prijedlozi i obavijesti



Ad. 1.	Donošenje zaključka o potrebi osiguranja sredstava u Financijskom planu za Plan potreba MO Vidovec 2025. (maksimalni raspoloživi iznos je 3.000,00 €)

Vijeće Mjesnog odbora Vidovec jednoglasno prihvaća Zaključak o Planu potreba za aktivnostima, programima i projektima unapređenja kvalitete života građana

Ad.2. Tekuća problematika

Predsjednik izvještava da je iz šahta za kanalizaciju u Ulici Površnica došlo do izbijanja fekalija na kolnik. Pozvana je mjerodavna služba koja je nakon više uzastopnih poziva izašla na teren te odčepila cijevi kanalizacije u ulici Površnica.
U ulici Vidovec kod kbr. 72 došlo je do izvrtanja poklopca vodovodnog šahta. Isti je ugrožavao promet te pješake jer je dubina okna preko 2m. Prva sanacija se obavila lijepljenjem poklopca tekućim asfaltom što je izdržalo svega dva sata prometovanja. Nakon 3 dana pozvana je i policija jer se nakon višestrukih poziva problem nije riješio. Po nalogu policije obavljena je druga sanacija drvenim klinovima kako bi isto izdržalo do ponedjeljka kada se očekuje detaljna sanacija poklopca šahta. Radovi sanacije obavljeni su tek u četvrtak.
Na trećoj lokaciji 50m južno od kbr.72 je problem  riješen nakon tjedan dana uzastopnih poziva.
Ad. 3.	Pitanja, prijedlozi i obavijesti

Vijeće traži da se pomogne PŠ Vidovec oko organizacije 90 godišnjice postojanja. Godišnjica će se održati u svibnju. Kako bi se mogla organizirati prigodna školska priredba u sportskoj dvorani potrebna je nabava tepiha zbog osjetljivog poda. Potrebno je oko 300m2 tepiha koji bi se koristio i u drugim sličnim prigodama.
Traži se dobava i ugradnja sigurnosne ograde na pločniku ispred ulaza u školu kako bi se spriječilo izlijetanje djece i nepropisno parkiranje vozila.


Sjednica završava u 19.40 sati



KLASA: 024-08/24-003/1833
URBROJ: 251-13-11-2/003-24-2
Zagreb, 26. rujna 2024.


Zapisnik obradila: Mirela Gašpert Bertić




Zapisnik sastavio:
Josip Huzanić, v.r.    
Predsjednik MO Vidovec: 
                                                                                                   Božidar Jambrešić, v.r.

